Diari Oficial de la Generalitat Valenciana


Sumari del DOGV 8068, del 22-06-2017 (2017/5573)

Informació pública de la versió preliminar del projecte de Decret del Consell pel qual es declaren com a zones especials de conservació els llocs d'importància comunitària Alt Palància, Curs Mitjà del Riu Palància, Serra de Corbera, Serres del Mondúver i Marxuquera, Marjal de la Safor i Dunes de la Safor i s'aprova la norma de gestió d'aquests ZEC i de la ZEPA Mondúver - Marjal de la Safor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5573


Data del document
:   13-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * cooperació administrativa

Informació pública de la versió preliminar del projecte de Decret del Consell pel qual es declaren com a zones especials de conservació els llocs d'importància comunitària Alt Palància, Curs Mitjà del Riu Palància, Serra de Corbera, Serres del Mondúver i Marxuquera, Marjal de la Safor i Dunes de la Safor i s'aprova la norma de gestió d'aquests ZEC i de la ZEPA Mondúver - Marjal de la Safor. [2017/5573]  
De conformitat amb els articles 16 a 18 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i també els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, se sotmet al tràmit d'informació pública la versió preliminar del projecte de Decret del Consell pel qual es declaren com a zones especials de conservació (ZEC) els llocs d'importància comunitària (LIC) Alt Palància (ES5223005), Curs Mitjà del Riu Palància (ES5232003), Serra de Corbera (ES5233013), Serres del Mondúver i Marxuquera (ES5233015), Marjal de la Safor (ES5233030) i Dunes de la Safor (ES5233038), i s'aprova la norma de gestió d'aquests ZEC i de la ZEPA Mondúver - Marjal de la Safor (ES0000451), juntament amb el seu pla de participació pública, la memòria tècnica i l'estudi ambiental i territorial estratègic, durant el termini de 45 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, a l'efecte que les persones que es consideren interessades puguen presentar al·legacions i observacions o suggeriments sobre el seu contingut.  
Els documents indicats podran examinar-se, en horari de matí de 09.00 a 14.00 hores, de dilluns a divendres, en les dependències de la Conselleria d'Agricultura, Medi Ambient, Canvi Climàtic i Desenvolupament Rural, en la ciutat administrativa 9 d'Octubre, torre 1, carrer de Castán Tobeñas, número 77, 46695 València. Així mateix podran consultar-se en la pàgina web d'aquesta conselleria en el següent enllaç: http://www.agroambient.gv.es/web/natura-2000/participacion-publica  
  
De conformitat amb el que estableix l'article 16 de la Llei 39/2015, d'1 d'octubre, del procediment administratiu comú de les administracions públiques, les al·legacions, els suggeriments o les observacions podran presentar-se en el registre electrònic de l'Administració o organisme a què es dirigisquen i també en la resta de registres electrònics de qualsevol dels subjectes a què es refereix l'article 2.1; en les oficines de Correus, en la forma que reglamentàriament s'establisca; en les representacions diplomàtiques o oficines consulars d'Espanya a l'estranger; en les oficines d'assistència en matèria de registres; en qualsevol altre que establisquen les disposicions vigents o a la bústia de consultes i suggeriments de Xarxa Natura 2000, glldlpecru3814@yas.pz  
  
  
València, 13 de juny de 2017.- El director general de Medi Natural i d'Avaluació Ambiental: Antoni Marzo Pastor.